9. ΝΟΜΟΣ υπ’ αριθ. 1224 της 10 Ιαν./26 Φεβρ. 1944 Περί τροποποιήσεως και συμπληρώσεως της περί προσωπικού ξενοδοχείων ύπνου νομοθεσίας και άλλων εργατικών διατάξεων. Τα άρθρ. 7 – 9 εκυρώθησαν δια της υπ’ αριθ. 324 της 30/30 Μαΐου 1946 πράξεως του Υπουργικού Συμβουλίου. Άρθρ.1.–1.(Τροποποιείται το εδάφ. 6 παρ.1 και διαγράφεται η παρ.2 άρθρ.1 Ν.Δ. 1828/1942 ανωτ. αριθ. 8). 2.(Αναφέρεται εις τα επίτακτα Ξενοδοχεία). Άρθρ.10.–Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 228 18.Ζ.γ.9 Προσωπικό ξενοδοχείων Άρθρ.2.–Εις περιπτώσεις καθ’ ας δεν γίνεται χρήσις υπηρεσιών προσωπικού Ξενοδοχείου άνευ υπαιτιότητος τούτου, καταβάλλονται εις αυτό το τρίτον μεν της εν γένει αμοιβής των εις τους έχοντας μέχρι τριών αλλ’ ουχί ολιγωτέραν του ενός έτους υπηρεσίαν εν τω Ξενοδοχείω το ήμισυ εις τους έχοντας υπηρεσίας τριών μέχρι οκτώ ετών και τα 2/3 εις τους έχοντας πλέον των οκτώ ετών υπηρεσίαν εν αυτώ. Άρθρ.3.–Η κατά το άρθρ.13 του Α.Ν. 394/1936 Επιτροπή εδρεύει εν τω Ειρηνοδικείω Αθηνών συνεδριάζει δε παρόντων του Ειρηνοδίκου Προέδρου αυτής και δύο τουλάχιστον μελών. Χρέη Γραμματέως της Επιτροπής εκτελεί είς των παρά τω Ειρηνοδικείω τούτω υπογραμματέων οριζόμενος υπό του Προϊστάμενου του Ειρηνοδικείου. Άρθρ.4.–Κλοπή ειδών Ξενοδοχείου Ύπνου ή εις βάρος πελατών αυτού διαπραττομένη υπό των εργαζομένων εν τω Ξενοδοχείω θεωρείται ιδιαιτέρως επιβαρυντική περίπτωσις και Σελ. 227 Προσωπικό ξενοδοχείων 18.Ζ.γ.8-9 συνεπάγεται επί πλέον την στέρησιν δικαιώματος εργασίας εις οιονδήποτε Ξενοδοχείον Ύπνου. Ως ιδιαιτέρως επιβαρυντική περίπτωσις χαρακτηριζομένη ως υπεξαίρεσις θεωρείται και η κατακράτησις υπό ξενοδόχου των δια το προσωπικόν εισπραττομένων ποσοστών. Άρθρ.5.–Το κατά το άρθρ.3 του Ν.Δ. 1828/1942 υπέρ του προσωπικού φιλοδώρημα επί των λ/σμών των πελατών πάντων των Ξενοδοχείων Ύπνου δύναται μετ’ απόφασιν της Επιτροπής του άρθρ.13 του Α.Ν. 394/1936 ν’ αυξηθή μέχρι 25% δια τα μετά πλήρους τροφής ξενοδοχεία και 30% δια τα άνευ τροφής τοιαύτα. Άρθρ.6.–1.Άπαντα τα Ξενοδοχεία Ύπνου εξαιρουμένων των λειτουργούντων υπό μορφήν Ανων. Εταιρειών υποχρεούνται να τηρούν βιβλίον αποδοχών μισθολογίου και διανομής φιλοδωρήματος του υπηρετούντος εις αυτά προσωπικού. Εις το βιβλίον αποδοχών καταχωρείται ο μισθός και το αναλογούν εις έν έκαστον ποσών φιλοδωρημάτων αι κρατήσεις υπέρ του Ταμείου Ασφαλίσεως Ξενοδοχοϋπαλλήλων και πάσα άλλη νόμιμος κράτησις. Τα βιβλία αποδοχών χορηγούνται υπό του Ταμείου Ασφαλίσεως Ξενοδοχοϋπαλλήλων η δε δαπάνη εκτυπώσεως αυτών προκαταβαλλομένη υπό του Ταμείου βαρύνει κατ’ ισομοιρίαν την ξενοδοχειακήν επιχείρησιν και το προσωπικόν αυτών. Πάσα παράβασις του παρόντος άρθρου υπάγεται εις την διαδικασίαν του Ν.Δ./τος της 22ας Νοεμ. 1923 περί αμέσου εκδικάσεως πλημμελημάτων τινών επ’ αυτοφώρω και τιμωρείται δια χρηματικής ποινής μέχρι του συνόλου του ποσού των καταβλητέων κατά μήνα αποδοχών και εν υποτροπή και δια φυλακίσεως μέχρι τριών μηνών. 2.Αι διατάξεις των άρθρ.1- 6 του παρόντος δύνανται να περιληφθώσιν εις την κατά το άρθρ.5 του υπ’ αριθ. 1828/1942 Ν.Δ/τος προβλεπομένην κωδικοποίησιν. Άρθρ.7.–(Αναφέρεται εις τας αποζημιώσεις λόγω εργατικών ατυχημάτων. Βλ. τόμ. 15 σελ. 324). Άρθρ.8.–(Ερμηνεύεται το άρθρ.4 Ν.Δ. 2137/1943, τόμ. 15 σελ. 330). Άρθρ.9.–(Προστίθενται διατάξεις εις το Ν.Δ. 1875/1942, τόμ. 15 σελ. 66). 